# Lugansk

| Lugansk Луга́нськ |
| --- |
| Centralni trgCentralni trg |
|  |
|

|  |
| --- |
|  **Zastava** |

 |
| Koordinate: ﻿ / ﻿ |
| **Država** |  Ukrajina
 |
| **Oblast** | Luganska oblast
 |
|  |
| **Vlast**  |
|  - **Gradonačelnik** | Sergej Ivanovič Kravčenko
 |
|  |
| **Površina**  |
|  - **Ukupna** | 257 km²
 |
| **Visina** | 105
 |
|  |
| **Stanovništvo** (2013.)
 |
|  - **Grad** | 425 848
 |
|  |
| **Vremenska zona** | EEST (UTC+2)
 |
|  - **Ljeto (DST)** | UTC+2 (UTC+3)
 |
| **Poštanski broj** | 91000
 |
| **Pozivni broj** | +380 642
 |
| **Službene stranice** www.kr-rada
 |
| Karta
 |
| Lugansk
 |

**Lugansk** (ukrajinski: *Луга́нськ*, ruski: *Луга́нск*; danas službeno **Luhansk**) je glavni i najveći grad Luganske oblasti od 425 848 stanovnika.

On je i danas poznat po svom nekadašnjem imenu **Vorošilovgrad** (Ворошиловград) koje je dobio u čast maršala Crvene armije - Klimenta Vorošilova. To ime nosio je u dva razdoblja; prvi put od 1935. do 1958. i drugi put od 1970. do 1990. Prvi put mu je ime skinuto na valu destaljinizacije, kad je rečeno da se mjesta nesmiju zvati po živim ljudima, ali kako je ubrzo umro, ime mu je vraćeno 1970.

## Geografija

Lugansk leži na istoku Ukrajine, uz obale rijeke Lugan, na mjestu gdje se u nju ulijeva njena najveća pritoka Oljhovka, Lugan svega 15 km dalje ima ušće u Severski Donjec. Grad je udaljen oko 146 km sjeveroistočno od Donjecka i svega 30 km zapadno od ruske granice.

## Historija

Lugansk je novi grad osnovan tek 1795. kao naselje uz rusku državnu livnicu, podignutu na tom mjestu da bude logistička podrška netom formiranoj - Crnomorskoj floti. Prosperitet grada bio je duboko povezan sa rudnicima ugljena u Donbasu i njihovim rastom od kraja 19. vijeka. Lugansk je status grada dobio 1882. godine. Za njegov daljnji razvoj bio je značajano osnivanje tvornice parnih lokomotiva - Luhanskteplovoz 1896. koja je postala najveći isporučioc te vrijedne robe u Istočnoj Evropi za dugi niz godina.

Za Drugog svjetskog rata grad je od oktobra 1942. do februara 1943. bio pod njemačkom okupacijom.

## Obrazovanje i kultura i sport

Lugansk ima nekoliko univerziteta (nekadašnjih fakulteta), pedagoški, medicinski, agronomski i strojarski tehnički, civilne avijacije, par teatara, filharmoniju i par muzeja.

Najpoznatiji sportski klub iz grada je nogometni klub Zorja, dok je Dinamo puno slabiji.

## Privreda i transport

I danas je proizvodnja lokomotiva vrlo značajna stavka, ali su to danas - dizel lokomotive, uz to je značajna i teška metalurgija, čelične cijevi, rudarska oprema i rezervni dijelovi za automobile. Rudarstvo je značajno za grad jer se ugljen kopa u samom gradu, uz to Lugansk ima i dobro razvijenu prehrambenu i drvnu industriju, a i tvornicu preciznih instrumenata.

Grad ima i međunarodni aerodrom (IATA: VSG, ICAO: UKCW) koji se nalazi 20 km južno od grada, sa redovnim linijama za Kijev i Moskvu

## Poznati sugrađani

* Sergej Bupka, sovjetski i ukrajinski atletičar u disciplini skok motkom
* Fjodor Jemeljanenko, ruski borac mješovitih borilačkih sportova
* Kliment Vorošilov, sovjetski maršal i političаr
* Valerij Brumel, sovjetski

## Gradovi prijatelji

|  |  |  |
| --- | --- | --- |
| * Ujedinjeno Kraljevstvo, Cardiff
* Bugarska, Dobrič
 | * Poljska, Lublin
* Mađarska, Székesfehérvár
 | * Francuska, Saint-Étienne
* Kina, Daqing
 |

## Reference

## Vanjske veze

* Službene stranice grada Arhivirano 2009-04-20 na Wayback Machine-u (`uk`)
* *Luhansk* na portalu Encyclopædia Britannica (`en`)